《霞山》
宋代·韩淲

避喧甘猛虎，杜语诚有味。况此古城游，尽迥尽无畏。

扪萝鱼贯登，荦确入荒蔚。俄而得峻极，天阙逼象纬。

春风犹未旬，芳事已髣髴。凭虚了不寒，清淑满肠胃。

眼高物破碎，意广身良贵。隘彼微尘歊，邑郭亦何谓。

同来三二友，斯道久泾渭。偶然一尊携，物笑我频喟。

焉知酒行多，但觉饮之既。烟峦屏障环，秀润仍蔽芾。

更对西日红，轮囷缠海气。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。